|  |  |
| --- | --- |
| **Μάθημα**  | Οδοντικό Τραύμα  |
| **Συντονιστής**  | Καθ. Ευαγγελία Παπαγιαννούλη  |
| **Εξάμηνο**  | Χειμερινό (φοιτητές 1ου & 3ου εξαμήνου)  |
| **Ημέρα & Ώρα** | Πέμπτη, 16:00-17:00 |

**Στόχος**

Στόχος του μαθήματος είναι να αποκτήσει ο φοιτητής τις ακόλουθες γνώσεις σχετικά με το οδοντικό τραυμα: πρόληψη, επιδημιολογία, κλινική εξέταση, διάγνωση και σχεδιασμό θεραπείας καθώς και την θεραπευτική αντιμετώπιση του τραυματισμού των σκληρών οδοντικών ιστών, του πολφού, του περιοδοντίου και των μαλθακών ιστών του στόματος καθώς και τις επιπλοκές που μπορεί να προκύψουν από τα διάφορα είδη οδοντικών τραυματισμών.

**Σκοπός**

Με την ολοκλήρωση του μαθήματος ο φοιτητής θα είναι σε θέσει να:

1. περιγράψει την συχνότητα, την αιτιολογία και την κατηγοριοποίηση των οδοντικών τραυματισμών νεογιλών και μονίμων δοντιών
2. διαγνώσει τα διάφορα είδη οδοντικών τραυματισμών και να αξιολογήσει την κατάσταση του πολφού και του περιοδοντίου
3. αντιμετωπίσει θεραπευτικά οδοντικούς τραυματισμούς των σκληρών οδοντικών ιστών, του πολφού, του περιοδοντίου και των μαλθακών ιστών του στόματος
4. ενημερωθεί σχετικα με την επαναγγείωση του πολφού και την αναγέννηση ιστών στην στοματική κοιλότητα μετά από τραυματισμό
5. διαγνώσει και αντιμετωπίσει επιπλοκές που μπορεί να προκύψουν από τα διάφορα είδη οδοντικών τραυματισμών
6. διαγνώσει και αντιμετωπίσει τις συνέπειες των τραυματισμών των νεογιλών δοντιών στα μόνιμα διάδοχα δόντια
7. αξιολογήσει την λειτουργία τον μασητικού συστήματος

Το μάθημα θα γίνεται υπο μορφήν σεμιναρίου με συζήτηση σχετικής βιβλιογραφίας, που θα δίδεται στους φοιτητές εκ των προτέρων και κλινικών περιστατικών που θα παρουσιάζονται από τους διδάσκοντες.

**Θεματολογία – Διδάσκοντες**

|  |  |  |
| --- | --- | --- |
| 1 | Επιδημιολογία – Ταξινόμηση – Πρόληψη  | Λέκτορας Γ. Βαδιάκας  |
| 2 | Εξέταση - Διάγνωση – Σχέδιο θεραπείας  | Καθ. Ευαγγελία Παπαγιαννούλη |
| 3 | Κατάγματα μύλης  | Μίνως Σταυριδάκης  |
| 4 | Κατάγματα μύλης – ρίζας  | Καθ. Κωνσταντίνος Ουλής  |
| 5 | Κατάγματα ρίζας | Καθ. Κωνσταντίνος Ουλής |
| 6 | Διάσειση, κινητικότητα χωρίς μετατόπιση, πλαγια μετατόπιση  | Καθ. Ευαγγελία Παπαπγιαννούλη |
| 7 | Ενσφήνωση  | Καθ. Κωνσταντίνος Ουλής |
| 8 | Μερική και ολική εκγόμφωση  | Καθ. Ευαγγελία Παπαγιαννούλη |
| 9 | Τραυματισμοί της φατνιακής απόφυσης και του οστού  | Καθ. Ιωάννης Ιατρού  |
| 10 | Μετατραυματικές επιπλοκές  | Λέκτορας Γ. Βαδιάκας |
| 11 | Επαναγγείωση του πολφού  | Αν. Καθ. Ευάγγελος Κοντακιώτης  |
| 12 | Συνέπειες των τραυματισμών των νεογιλών δοντιών στα μόνιμα διάδοχα δόντια | Λέκτορας Γ. Βαδιάκας |
| 13 | Εξετάσεις  |  |